**2022–2030 M. VILNIAUS REGIONO PLĖTROS PLANO**

**PAŽANGOS PRIEMONĖS NR. LT011-04-01-01**

**„****Geriamojo vandens tiekimo ir nuotekų tvarkymo**

**infrastruktūros plėtra“**

**PAGRINDIMO APRAŠAS**

2023-12-21 Nr. RPP-9

**I SKYRIUS**

**BENDROSIOS NUOSTATOS**

|  |  |
| --- | --- |
| **Regiono plėtros uždavinys (-iai)** | Pažangos priemone prisidedama prie regiono plėtros plane nustatyto uždavinio Nr. LT011-04-01 „Pagerinti komunalinių paslaugų kokybę ir prieinamumą“ įgyvendinimo |

**II SKYRIUS**

**SITUACIJOS ANALIZĖ IR SIEKIAMAS POKYTIS**

Pažangos priemone sprendžiama regiono problema „Nepakankamai tvari gyvenamoji aplinka“ ir jos priežastis „Gyventojų poreikių neatitinkančios komunalinės paslaugos“. Intervencijų tikslas ­– didinti geriamojo vandens tiekimo ir nuotekų tvarkymo paslaugų prieinamumą.

Su sprendžiama problema ir jos priežastimis tiesiogiai yra susijusi pagrindinė tikslinė grupė – gyventojai, negaunantys geriamojo vandens tiekimo ir nuotekų tvarkymo paslaugų ar gaunantys nekokybiškas; savivaldybės; geriamojo vandens tiekimo ir nuotekų tvarkymo įmonės. Netiesioginė nauda pasiektų vietos bendruomenę, nes darnus geriamojo vandens tiekimas ir nuotekų tvarkymas prisidėtų prie švarios aplinkos išsaugojimo.

Vertinant demografines tendencijas regione (gyventojų skaičius išlieka pakankamai stabilus ir yra linkęs augti[[1]](#footnote-1)\*) matyti, kad poreikis kokybiškai ir švariai aplinkai, komunalinių paslaugų kokybei ir prieinamumui itin aktualus. Didelis gyventojų tankis ir ekonominių veiklų koncentracija tankiai apgyvendintose ir vidutinio tankumo urbanizuotose teritorijose lemia su tvarios aplinkos kūrimu susijusius iššūkius. Vienas iš jų – užtikrinti, kad gyventojams būtų tiekiamas saugus ir kokybiškas geriamasis vanduo bei tinkamai tvarkomos nuotekos. Pažangos priemonės įgyvendinimo ir 5 metai po pažangos priemonės įgyvendinimo pabaigos laikotarpiui tikslinės grupės poreikiai išliks aktualūs (lemia demografinės tendencijos, ekonominė aplinka).

Užterštų be valymo nuotekų (buitinių, gamybinių ir komunalinių) Vilniaus regione į gamtinę aplinką (paviršinius vandenis) nėra išleidžiama[[2]](#footnote-2)\*\*. Nepakankamai išvalytų nuotekų, išleistų į gamtinę aplinką, dalis 2022 m. siekia 45 proc., tačiau skaitine reikšme, vertinant 2017–2022 m. duomenis, išlieka beveik pastovi, apie 43–47 mln. m3 (daugiausia tokių nuotekų regione išleidžia Vilniaus miesto ir Trakų rajono savivaldybės, minėtu laikotarpiu ši dalis nekito, apie 95 proc. nuo susidariusių nuotekų savivaldybėje). Nepakankamai išvalytos nuotekos, išleistos į paviršinius vandenis, sudaro 91 proc. šalies rodiklio. Situacija rodo, kad svarbu imtis priemonių nuotekų tvarkymo sistemų plėtrai ir nuotekų valymo įrenginių rekonstrukcijai užtikrinti, siekiant mažinti aplinkos taršą.

|  |
| --- |
| **Nuotekų išleidimas gamtinę aplinką 2022 m., tūkst. m3/metus** |
| **Apskritis / Savivaldybė / Regionas** | **Buitinės, gamybinės ir komunalinės nuotekos** |
| išleistos į paviršinius vandenis |
| iš viso | nepakankamai išvalytų | užterštų be valymo |
|
| Elektrėnų sav. | 43 736,24 | 113,75 |   |
| Šalčininkų r. sav. | 1 073,04 | 469,34 |   |
| Širvintų r. sav. | 457,36 |   |   |
| Švenčionių r. sav. | 1 563,49 | 355,34 |   |
| Trakų r. sav. | 671,36 | 642,57 |   |
| Ukmergės r. sav. | 1 535,36 |   |   |
| Vilniaus m. sav. | 45 596,70 | 43 308,92 |   |
| Vilniaus r. sav. | 9 099,45 | 1 855,46 |   |
| **VILNIAUS APSKRITIS** | 103 732,99 | 46 745,38 | 0,00 |
| **VIDURIO IR VAKARŲ LIETUVOS REGIONAS** | 2 604 183,78 | 4 427,34 | 203,32 |
| **LIETUVA** | **2 707 916,77** | **51 172,72** | **203,32** |

Vandens paėmimo ir sunaudojimo poreikiai regione auga ir siekia 94 mln. m3 2022 m. (76 mln. m3 2017 m.), gyventojų namų ūkiams sunaudota 26 mln. m3 (24 mln. m3 2017 m.). Todėl svarbu investuoti į geriamojo vandens kokybės užtikrinimą.

|  |
| --- |
| **Vandens paėmimas ir sunaudojimas 2022 m. tūkst. m3/metus** |
|  | **Paimta vandens**  | **Sunaudota vandens** |
| **Apskritis / Savivaldybė / Regionas** | **iš viso** | **iš viso** | **ūkiui-buičiai** |
| **iš viso** | **gyventojų namų ūkiams** |
| Elektrėnų sav. | 43 722,42 | 43 046,03 | 490,22 | 457,50 |
| Šalčininkų r. sav. | 1 074,52 | 1 048,89 | 398,32 | 347,76 |
| Širvintų r. sav. | 459,62 | 414,53 | 321,77 | 260,27 |
| Švenčionių r. sav. | 1 357,13 | 1 292,53 | 571,88 | 389,33 |
| Trakų r. sav. | 1 531,85 | 1 092,24 | 720,34 | 518,45 |
| Ukmergės r. sav. | 1 328,66 | 1 100,54 | 936,15 | 760,98 |
| Vilniaus m. sav. | 37 222,98 | 32 605,81 | 28 044,10 | 22 030,61 |
| Vilniaus r. sav. | 7 359,41 | 7 188,26 | 1 744,83 | 1 517,67 |
| **VILNIAUS APSKRITIS** | 94 056,60 | 87 788,82 | 33 227,61 | 26 282,56 |
| **VIDURIO IR VAKARŲ LIETUVOS REGIONAS** | 2 584 176,42 | 2 568 633,48 | 143 578,75 | 50 034,61 |
| **LIETUVA**  | **2 678 233,03** | **2 656 422,30** | **176 806,36** | **76 317,16** |

Detali geriamojo vandens tiekimo ir nuotekų tvarkymo paslaugų situacijos analizė pateikiama savivaldybių geriamojo vandens tiekimo ir nuotekų tvarkymo infrastruktūros plėtros planuose. 2022 m. Aplinkos apsaugos agentūros duomenys (informacija parengta pagal ūkio subjektų vandens naudojimo apskaitos ir nuotekų tvarkymo apskaitos metinių ataskaitų duomenis ir apima licencijuotų ir nelicencijuotų įmonių aptarnaujamų namų ūkių gyventojus) atskleidžia pakankamai ryškius paslaugų prieinamumo skirtumus regione: gyventojų, kurie aprūpinami centralizuotai teikiamomis nuotekų tvarkymo paslaugomis, dalis regione sudaro 78 proc. (šalies vidurkis 72 proc.), tačiau Vilniau mieste rodiklis siekia 96 proc., o Šalčininkų rajono savivaldybėje – 28 proc. Nors gyventojų, kurie naudojasi geriamojo vandens tiekimo paslaugomis, dalis siekia 82 proc. (5 proc. punktais viršija šalies vidurkį), bet skirtumai tarp savivaldybių dideli: Vilniaus mieste paslauga prieinama 97 proc. gyventojų, o Šalčininkų rajono savivaldybėje – 40 proc. gyventojų (1 pav.).

*1 pav. Aplinkos apsaugos agentūra*

Atsižvelgiant į savivaldybių poreikį, regione planuojama investuoti į:

* centralizuotųjų geriamojo vandens tiekimo tinklų plėtrą (gyvenamosiose vietovėse, kuriose yra nuo 200 iki 2000 gyventojų);
* geriamojo vandens gavybos (paėmimo) ir (arba) geriamojo vandens ruošimo (gerinimo) įrenginių statybą (gyvenamosiose vietovėse, kuriose yra nuo 200 iki 2000 gyventojų);
* geriamojo vandens gavybos (paėmimo) ir (arba) geriamojo vandens ruošimo (gerinimo) įrenginių rekonstrukciją (gyvenamosiose vietovėse, kuriose yra daugiau nei 2000 gyventojų);
* centralizuotųjų nuotekų surinkimo tinklų plėtrą (gyvenamosiose vietovėse, kuriose susidaro nuo 200 iki 2000 gyventojų ekvivalentų atitinkanti taršos nuotekomis apkrova);
* nuotekų valymo įrenginių naują statybą (gyvenamosiose vietovėse, kuriose susidaro nuo 200 iki 2000 gyventojų ekvivalentų atitinkanti taršos nuotekomis apkrova);
* atskirųjų nuotekų tvarkymo sistemų (ne daugiau kaip dviejų gyvenamųjų namų) naują statybą (gyvenamosiose vietovėse, kuriose susidaro nuo 200 iki 2000 gyventojų ekvivalentų atitinkanti taršos nuotekomis apkrova);
* grupinių nuotekų tvarkymo sistemų (daugiau kaip dviejų gyvenamųjų namų) naują statybą (gyvenamosiose vietovėse, kuriose susidaro nuo 200 iki 2000 gyventojų ekvivalentų atitinkanti taršos nuotekomis apkrova);
* nuotekų valymo įrenginių rekonstrukciją (gyvenamosiose vietovėse, kuriose susidaro nuo 200 iki 2000 gyventojų ekvivalentų atitinkanti taršos nuotekomis apkrova).

Įgyvendinant priemonės veiklą bus prisidedama prie Regionų plėtros programoje[[3]](#footnote-3)\* nustatytų poveikio rodiklių pasiekimo:

* „Gyventojų, aprūpinamų geriamojo vandens tiekimo paslaugomis, dalis, palyginti su visais gyventojais (procentai)“ – planuojama, kad iki 2030 m. regione 87 proc. gyventojų bus prieinamos kokybiškos geriamojo vandens tiekimo paslaugos (padidėtų 1,1 proc. p., palyginti su 2020 m.);
* „Gyventojų, aprūpinamų centralizuotai teikiamomis nuotekų tvarkymo paslaugomis, dalis, palyginti su visais gyventojais (procentai)“ – planuojama, kad iki 2030 m. regione 83 proc. gyventojų bus prieinamos kokybiškos nuotekų tvarkymo paslaugos (padidėtų 1,1 proc. p., palyginti su 2020 m.).

Regione 2014–2020 m. buvo investuojama pagal 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ įgyvendinimo priemonę Nr. 05.3.2-APVA-R-014 „Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“. Investicijos skirtos padidinti vandens teikimo ir nuotekų tvarkymo paslaugų prieinamumą ir sistemos efektyvumą. Atsižvelgiant į regiono problemos mastą, taip pat demografines tendencijas ir urbanizuotų teritorijų plėtros potencialą, yra aktualu investuoti į nuotekų tvarkymo sistemų plėtrą ir nuotekų valymo įrenginių rekonstrukciją, siekiant mažinti vandens telkinių taršą, ir sudaryti galimybes visiems gyventojams gauti saugos ir kokybės reikalavimus atitinkantį geriamąjį vandenį.

**III SKYRIUS**

**PAŽANGOS PRIEMONĖS ĮGYVENDINIMO TERITORIJA**

Pažangos priemonės veiklų įgyvendinimo teritorija apima visas 8 regiono savivaldybes\*:

* Elektrėnų
* Šalčininkų rajono
* Širvintų rajono
* Švenčionių rajono
* Trakų rajono
* Ukmergės rajono
* Vilniaus miesto
* Vilniaus rajono

*\* Poreikis yra identifikuotas regiono plėtros plane vertinant problemos mastą.*

**IV SKYRIUS**

**PAŽANGOS PRIEMONĖS VEIKLOS, PROJEKTŲ VYKDYTOJAI IR PARTNERIAI**

Pažangos priemonės veikla – didinti geriamojo vandens tiekimo ir nuotekų tvarkymo paslaugų prieinamumą. Veikla pasirinkta įvertinus problemos „Nepakankamai tvari gyvenamoji aplinka“ mastą, siekiant šalinti giluminę jos priežastį „Gyventojų poreikių neatitinkančios komunalinės paslaugos“. Intervencijos skirtos sudaryti galimybes regiono gyventojams gauti saugos ir kokybės reikalavimus atitinkantį geriamąjį vandenį (nuo vandens šaltinio iki vartojimo vietos) ir nuotekų tvarkymo paslaugas arba turėti galimybę individualiai apsirūpinti geriamuoju vandeniu ir (arba) tvarkyti nuotekas. Veiklos investicinės kryptys nustatytos atsižvelgiant į 2021–2027 metų Europos Sąjungos fondų investicijų programoje numatomas intervencijas geriamojo vandens tiekimo ir nuotekų tvarkymo infrastruktūrai modernizuoti ir plėsti, taip pat regioninės pažangos priemonės gairėse[[4]](#footnote-4) nustatytus reikalavimus.

Galimi pareiškėjai, projektų vykdytojai ir partneriai pasirinkti įvertinus problemos mastą savivaldybėse, vadovaujantis regioninės pažangos priemonės gairių nuostatomis:

* Remiamų veiklų vykdytojais gali būti tik viešieji geriamojo vandens tiekėjai ir nuotekų tvarkytojai, turintys geriamojo vandens tiekimo ir (arba) nuotekų tvarkymo licenciją, išduotą Valstybinės energetikos reguliavimo tarnybos, ir kuriems savivaldybės tarybos sprendimu savivaldybės viešojo geriamojo vandens tiekimo teritorijoje pavesta vykdyti viešąjį geriamojo vandens tiekimą ir (arba) nuotekų tvarkymą.
* Partneriais, sudarius jungtinės veiklos (partnerystės) sutartis, gali būti savivaldybių administracijos.

Apribojimai galimiems pareiškėjams, projektų vykdytojams ir partneriams nenustatomi*.*

**V SKYRIUS**

**PAŽANGOS PRIEMONĖS PROJEKTŲ ATRANKA**

Pažangos priemonės veiklos „Didinti geriamojo vandens tiekimo ir nuotekų tvarkymo paslaugų prieinamumą“ projektai atrenkami planavimo būdu, vadovaujantis Strateginio valdymo metodikos, patvirtintos Lietuvos Respublikos Vyriausybės2021 m. balandžio 28 d. nutarimu Nr. 292 „Dėl Strateginio valdymo metodikos patvirtinimo“, 135.2 papunkčiu. Planavimo būdas pasirinktas įvertinus tai, kad projektais įgyvendinamos Lietuvos Respublikos teisės aktuose nustatytos funkcijos ir veiklos, jie priskirtini savivaldybių institucijoms ir įstaigoms, jais tiesiogiai prisidedama prie Regioninės pažangos priemonės Nr. 02-001-06-07-02 (RE) „Didinti geriamojo vandens tiekimo ir nuotekų tvarkymo paslaugų prieinamumą“ įgyvendinimo ir numatytų rezultatų pasiekimo.

Projektų atrankos kriterijai nenustatyti.

**VI SKYRIUS**

**PAŽANGOS PRIEMONĖS PRISIDĖJIMAS PRIE HORIZONTALIŲJŲ PRINCIPŲ ĮGYVENDINIMO**

Lentelė Nr. 1

|  |  |  |
| --- | --- | --- |
| **Eil. Nr.** | **Horizontalieji principai (toliau – HP)** | **Informacija apie pažangos priemonės prisidėjimą prie HP** |
| 1. | Darnaus vystymosi | Įgyvendinant projektus nenumatyta veiksmų, kurie turėtų neigiamą poveikį horizontalaus darnaus vystymosi principo įgyvendinimui.Vykdant projektų veiklas bus prisidedama prie Jungtinių Tautų darnaus vystymosi šeštojo tikslo – užtikrinti visuotinę prieigą prie saugaus geriamojo vandens, sanitarijos ir higienos, taip pat siekiama pagerinti vandens kokybę ir vandens naudojimo efektyvumą, skatinti tvarią vandens gavybą bei gėlo vandens tiekimą – įgyvendinimo.Bus atliekamas planuojamos ūkinės veiklos poveikio aplinkai vertinimas arba atranka dėl poveikio aplinkai, kai tokios procedūros turi būti atliktos pagal Lietuvos Respublikos planuojamos ūkinės veiklos poveikio aplinkai vertinimo įstatymo reikalavimus. |
| 2. | Inovatyvumo (kūrybingumo) | Įgyvendinant pažangos priemonę nebus tiesiogiai prisidedama prie inovatyvumo (kūrybingumo) horizontaliojo principo įgyvendinimo. |
| 3. | Lygių galimybių visiems  | Projektuose nenumatyta apribojimų, kurie turėtų neigiamą poveikį lygių galimybių ir nediskriminavimo dėl lyties, rasės, tautybės, pilietybės, kilmės, socialinės padėties, tikėjimo, religijos, įsitikinimų ar pažiūrų, amžiaus, sveikatos būklės, negalios, seksualinės orientacijos, kalbos, etninės priklausomybės ar kitais pagrindais principo įgyvendinimui.Projektų veiklos prisidės prie lygių galimybių principo įgyvendinimo: vykdant komunikacijos ir informavimo veiksmus apie planuojamą ir įgyvendinamą projektą, bus užtikrinamas informacijos prieinamumas pagal individualius gyventojų poreikius – informacija bus pateikiama prieinamais bendravimo būdais, užsienio kalbomis (anglų, lenkų ir t.t.) ir pan. |

**VII SKYRIUS**

**IŠANKSTINĖS SĄLYGOS**

Pažangos priemonės įgyvendinimu bus prisidedama prie 2022–2030 metų Regionų plėtros programoje nurodytos regioninės pažangos priemonės Nr. 02-001-06-07-02 (RE) „Didinti geriamojo vandens tiekimo ir nuotekų tvarkymo paslaugų prieinamumą“ poveikio rodiklių pasiekimo:

* „Gyventojų, aprūpinamų geriamojo vandens tiekimo paslaugomis, dalis, palyginti su visais gyventojais (procentai)“;
* „Gyventojų, aprūpinamų centralizuotai teikiamomis nuotekų tvarkymo paslaugomis, dalis, palyginti su visais gyventojais (procentai)“;

ir kuriai priskirta ši išankstinė sąlyga:

* „Projekto veiklų atitiktis geriamojo vandens tiekimo ir nuotekų tvarkymo infrastruktūros plėtros planui“. Išankstinė sąlyga bus laikoma įvykdyta, jei projekto įgyvendinimo plane nurodytos projekto veiklos atitiks savivaldybės geriamojo vandens tiekimo ir nuotekų tvarkymo infrastruktūros plėtros plano įgyvendinimo priemones (gyvenamosios vietovės atitiktis), kurios atitinka Investicijų į Lietuvos vandentvarkos sektorių plano nuostatas.

Išankstinės sąlygos įvykdymą įrodanti informacija bus nustatoma vertinant projektų įgyvendinimo planus.

**VIII SKYRIUS**

**PAŽANGOS PRIEMONĖS STEBĖSENOS RODIKLIAI**

Pažangos priemonės stebėsenos rodikliai pasirinkti ir jų reikšmės nustatytos įvertinus savivaldybių pateiktus pasiūlymus dėl projektų įtraukimo į regiono plėtros planą, vadovaujantis regioninės pažangos priemonės finansavimo gairėmis.

Lentelė Nr. 2

|  |
| --- |
| **Pažangos priemonės veiklų produkto rodikliai** |
| **Veiklos pavadinimas** | **Rodiklio kodas** | **Rodiklio pavadinimas, matavimo vienetas** | **Rodikliui pasiekti planuojama panaudoti pažangos lėšų suma, Eur** | **Siektinos rodiklio reikšmės** | **Siektinos rodiklio reikšmės nustatymo pagrindimas** |
| **Iš viso** | **Iš jų ES, kitos tarptautinės finansinės paramos ir valstybės biudžeto lėšų suma** | **Tarpinė reikšmė (metai)** | **Galutinė reikšmė (metai)** |
| **1** | **2** | **3** | **4** | **5** | **6** | **7** | **8** |
| Didinti geriamojo vandens tiekimo ir nuotekų tvarkymo paslaugų prieinamumą | RCO30P.B.2.0030 | Viešojo vandens tiekimo paskirstymo sistemų naujų arba atnaujintų vamzdynų ilgis, km | 50 529 762,71 | 24 857 765,20 | 0(2024) | 49(2029) | Planuojamų projektų duomenys: rodiklio reikšmė nustatyta įvertinus išankstinius duomenis (sumuojant), koks įgyvendinus projektų veiklas būtų nutiestas naujų geriamojo vandens tiekimo tinklų, naujų komunikacijų ir rekonstruotų geriamojo vandens tiekimo tinklų ilgis (rekonstrukcija priemonės lėšomis nefinansuojama). |
| RCO31P.B.2.0031 | Viešojo nuotekų surinkimo tinklo naujų arba atnaujintų vamzdynų ilgis, km | 0(2024) | 122(2029) | Planuojamų projektų duomenys: rodiklio reikšmė nustatyta įvertinus išankstinius duomenis (sumuojant), koks įgyvendinus projektų veiklas būtų nutiesta naujų nuotekų surinkimo tinklų, naujų komunikacijų ir rekonstruotų nuotekų surinkimo tinklų ilgis (rekonstrukcija priemonės lėšomis nefinansuojama). |
| RCO32P.B.2.0032 | Nauji arba atnaujinti nuotekų valymo pajėgumai, GE | 0(2024) | 7 126(2029) | Planuojamų projektų duomenys: rodiklio reikšmė nustatyta įvertinus išankstinius duomenis (sumuojant), kokie įgyvendinus projektų veiklas būtų naujai pastatytų NVĮ projektiniai pajėgumai ir (arba) rekonstruotų NVĮ papildomi projektiniai pajėgumai. |
| P.S.2.1013 | Nauji arba atnaujinti geriamojo vandens ruošimo pajėgumai, m3/parą | 0(2024) | 9 814(2029) | Planuojamų projektų duomenys: rodiklio reikšmė nustatyta įvertinus išankstinius duomenis (sumuojant), kokie įgyvendinus projektų veiklas būtų naujai pastatytų ir (arba) rekonstruotų įrenginių, skirtų geriamojo vandens gavybai (paėmimui) ir (arba) ruošimui (gerinimui), pajėgumai. |

Lentelė Nr. 3

|  |
| --- |
| **Pažangos priemonės rezultato rodikliai** |
| **Rodiklio kodas** | **Rodiklio pavadinimas, matavimo vienetas** | **Pradinė rodiklio reikšmė (metai)** | **Rodikliui pasiekti planuojama panaudoti pažangos lėšų suma, Eur** | **Siektinos rodiklio reikšmės** | **Siektinos rodiklio reikšmės nustatymo pagrindimas** |
| **Iš viso** | **Iš jų ES, kitos tarptautinės finansinės paramos ir valstybės biudžeto lėšų suma** | **Tarpinė reikšmė (metai)** | **Galutinė reikšmė (metai)** |
| **1** | **2** | **3** | **4** | **5** | **6** | **7** | **8** |
| RCR41R.B.2.2041 | Gyventojai, prisijungę prie patobulintų viešojo vandens tiekimo sistemų | 0(2021) | 50 529 762,71 | 24 857 765,20 | 0(2024) | 30 993(2029) | Planuojamų projektų duomenys: rodiklio reikšmė nustatyta įvertinus išankstinius duomenis (sumuojant), kiek gyventojų įgyvendinus projektų veiklas prisijungtų prie pagerintų geriamojo vandens tiekimo sistemų. |
| RCR42R.B.2.2042 | Gyventojai, prisijungę bent prie antrinio viešojo nuotekų valymo įrenginių | 0(2021) | 0(2024) | 8 567(2029) | Planuojamų projektų duomenys: rodiklio reikšmė nustatyta įvertinus išankstinius duomenis (sumuojant), kiek gyventojų įgyvendinus projektų veiklas prisijungtų bent prie antrinių viešojo nuotekų valymo įrenginių. |

|  |  |  |  |  |
| --- | --- | --- | --- | --- |
| Vilniaus regiono plėtros tarybos administracijos direktorius |  |  |  | Evaldas Gustas |
|  |  | *(parašas)* |  | *(vardas ir pavardė)* |

1. *\* Detalesnė* *analizė pateikta regiono plėtros plano dalyje „Vilniaus regiono esamos situacijos analizė“* [↑](#footnote-ref-1)
2. \*\* *Čia ir toliau pastraipoje Aplinkos apsaugos agentūros duomenys, publikuojami https://aaa.lrv.lt/lt/veiklos-sritys/vanduo/nuoteku-tvarkymas/nuoteku-tvarkymo-apskaitos-duomenys* [↑](#footnote-ref-2)
3. \* Patvirtinta Lietuvos Respublikos Vyriausybės 2022 m. birželio 29 d. nutarimu Nr. 713 „Dėl 2022–2030 metų Regionų plėtros programos patvirtinimo“ [↑](#footnote-ref-3)
4. *Regioninės pažangos priemonės Nr. 02-001-06-07-02 (RE) „Didinti geriamojo vandens tiekimo ir nuotekų tvarkymo paslaugų prieinamumą“ finansavimo gairės, patvirtintos Lietuvos Respublikos aplinkos ministro 2023 m. liepos 21 d. įsakymu Nr. D1-243 „Dėl 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos regioninės pažangos priemonės Nr. 02-001-06-07-02 (RE) „Didinti geriamojo vandens tiekimo ir nuotekų tvarkymo paslaugų prieinamumą“ finansavimo gairių patvirtinimo“* [↑](#footnote-ref-4)